《和邓慎思同舍问及故山景物用钟字韵诗以答》
宋代·余干

烟霞曾是踏诸峰，翻作清歌笑玉钟。几代孙经桃坞隔，千年坛忆华山逢。

美才方赴鸣驺召，逸兴何由税驾从。我亦江乡成阻阔，西风归意浩然浓。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。